Къэбэрдей-Балъкъэр Республикэм щыпсэухэу, абы и хьэщIэхэу пщIэ зыхуэтщIхэ! Урысейм и МахуэмкIэ дынывохъуэхъу!
Урысейм и Махуэр — ар Хэкур фIыуэ лъагъуным, абы пщIэ хуэщIыным я махуэшхуэщ, лъэпкъ зэкъуэтыныгъэм и дамыгъэщ. Дэ тщыщ дэтхэнэ зыми къыдэлъытащ, ди егугъуныгъэм, ди ехъулIэныгъэхэм елъытащ къэралым и нобэмрэ и къэкIуэнумрэ.
Ар къызэрымыкIуэу лъэщ къэралым, дэ псори дыщып-сэу икIи дыщылажьэ, гухэлъ щызэхуэтщI, унагъуэхэр щыдухуэ, ди сабийхэр щыдгъасэ хэкум и махуэшхуэщ.
Урысейм и лъэщагъыр зыхэлъыр абы и цIыхубэм я зэкъуэтыныгъэрщ. ЗэгурыIуэу зэдэпсэуныр, гъунэгъум и Iуэху еплъыкIэмрэ игъэлъапIэхэмрэ пщIэ яхуэщIыныр, хьэлэлу лэжьэныр, ди зэхуэдэ унэр хуэсакъыу хъумэныр — мис ахэращ Къэбэрдей-Балъкъэрымрэ Урысеймрэ адэ- кIи ефIэкIуэным я лъабжьэр!
Дэтхэнэ зыми фи къэкIуэнур нэхуу щытыну, насыпы-фIэу, фефIакIуэ зэпыту дунейм фытетыну сыхуейщ. Фи гуащIэр мыкIуэщIу, фи хъуэпсапIэхэм фахуэпабгъэрэ лъагапIэщIэхэм фынэсыфу фыпсэуну сынывохъуэхъу.
Мы махуэ лъапIэм къыхэзгъэщыну сыхуейщ дэ урысей цIыхуу дызэрыщытым дызэрыригушхуапхъэр. Дэтхэнэ зы цIыхури щхьэхуиту, насыпыфIэу, къызэрыхуэныкъуэр, пщIэ къызэрыхуащIыр зыхищIэу ирепсэу. Гуапагъэр, гумащIагъэр, цIыхугъэр хьэл-щэнхэм я нэхъ лъапIэ дыдэу кърыренэж!
Жылагъуэ палатэм хэтхэм къабгъэдэкIыуи си щхьэкIи сынывохъуэхъу махуэшхуэмкIэ, узыншагъэ быдэ фиIэну, зэIузэпэщу, мамыру, фызэгурыIуэу фыпсэуну си гуапэщ!
Къэбэрдей-Балъкъэр Республикэм и
Жылагъуэ палатэм и унафэщI БЕРД Хьэзрэталий.
